Pēteris Valujevs
Pēteris Valujevs (krievu: Пётр Александрович Валуев; dzimis 1815. gada 22. septembrī, miris 1890. gada 8. februārī) bija krievu valstsvīrs Aleksandra II valdīšanas laikā, Krievijas impērijas valdības vadītājs (1879—1881) un romānu rakstnieks. Kopš 1845. gada Rīgas ģenerālgubernatora Jevgēņija Golovina (1845—1848) īpašo uzdevumu palīgs. Kurzemes gubernators (1853—1858), Krievijas impērijas iekšlietu ministrs (1861—1868), zemstes reformas izstrādes vadītājs (1864), ministru komitejas vadītājs (1879—1881), grāfs (1880), īstenais slepenpadomnieks.